La col·laboració de l'Ajuntament de Paterna i la Universitat de València aposta per la inserció laboral
14/12/2022

# La col·laboració de l'Ajuntament de Paterna i la Universitat de València aposta per la inserció laboral

[![La col·laboració de l'Ajuntament de Paterna i la Universitat de València aposta per la inserció laboral](/images/noticias/2022/12/8530/8530_lg.jpg)](/images/noticias/2022/12/8530/8530_lg.jpg)

14.12.2022

*   La investigació de l'Institut d'Investigació en Psicologia dels Recursos Humans, del Desenvolupament Organitzacional i de la Qualitat de Vida Laboral s'ha començat a posar en pràctica amb l'alumnat del POEFE Paterna Integra’t.
*   El Tinent Alcalde de Protecció a les Persones, Participació i Ocupació, Julio Fernández, ha indicat que “gràcies a aquests tallers, les persones participants podran adquirir les habilitats necessàries que facilitaran la seua inserció en el mercat laboral”.

L'Ajuntament de Paterna col·labora amb la Universitat de València a través d'uns tallers formatius que permetran posar en pràctica una investigació per a la potenciació de la inserció laboral, duta a terme per l'Institut d'Investigació en Psicologia dels Recursos Humans, del Desenvolupament Organitzacional i de la Qualitat de Vida Laboral (IDOCAL).

Aquest matí el Tinent Alcalde de Protecció a les Persones, Participació i Ocupació, Julio Fernández, s'ha reunit amb el catedràtic de Psicologia del Treball i les Organitzacions de la Universitat de València, José Ramos, responsable de les formacions impartides.

Sota la premissa de IDOCAL sobre l'adaptabilitat de carrera, que es tracta d'un recurs per a afrontar de manera proactiva la cerca laboral, l'alumnat del Programa Operatiu d'Ocupació, Formació i Educació (POEFE) Paterna Integra’t, cofinançat per l'Ajuntament de Paterna i el Fons Social Europeu, participa en el projecte per a facilitar la seua inserció en el mercat de treball.

El Tinent Alcalde de Protecció a les Persones, Participació i Ocupació, Julio Fernández, ha indicat que _“gràcies a aquests tallers, les persones participants podran adquirir les habilitats necessàries que facilitaran la seua inserció en el mercat laboral”._

L'exploració de diverses alternatives, la confiança en un/a mateix/a, així com la presa de decisions cap a la consecució d'una visió, són alguns dels preceptes que s'han tractat en les sessions, enfocades a aconseguir els objectius professionals.

D'altra banda, la preocupació, la curiositat, el control i la confiança, quatre dels factors que defineixen l'adaptabilitat d'una persona, són els que Víctor Valls i Aida Soriano, docents de la Universitat de València, han treballat amb les persones participants.

En la sessió que s'ha celebrat hui, dimarts 13 de desembre, s'han tractat temes com l'autoconcepte, l'autoestima, l'autoeficàcia o el canvi de pensaments.

En l'anterior jornada, a través de diferents grups de treball, es van estudiar conceptes com les creences autolimitantes, el model SMART o la proactivitat, entre altres.

En aquest sentit, Fernández ha explicat que _“mitjançant aquesta col·laboració s'aconsegueix aplicar el coneixement que es genera en l'àmbit acadèmic en casos i persones reals”._